CELEX: 32014R0766
Language: mt
Date: 2014-07-11 00:00:00
Title: Regolament ta' Implimentazzjoni tal-Kummissjoni (UE) Nru 766/2014 tal-11 ta' Lulju 2014 dwar il-klassifikazzjoni ta' ċerti prodotti fin-Nomenklatura Magħquda

16.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 209/9
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 766/2014
   tal-11 ta' Lulju 2014
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqu, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċijiet NM indikati fil-kolonna (2), minħabba r-raġunijiet stabbiliti fil-kolonna (3) ta' din it-tabella.
            
         
               (4)
            
            
               Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċijiet NM indikati fil-kolonna (2) ta' din it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Lulju 2014.
      
         
            Għall-Kummissjoni
         
         
            F'isem il-President
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi Kodiċi Doganali Komunitarju (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prodott ippreżentat f'forma likwida u ppreżentat għall-bejgħ bl-imnut fi fliexken b'kontenut ta' 200 ml, 500 ml jew 1 000  ml.
                              Il-prodott jikkonsisti minn:
                              
                                          —
                                       
                                       
                                          klorur tas-sodju (0,9 %),
                                       
                                    
                                          —
                                       
                                       
                                          ilma sterili.
                                       
                                    Kull flixkun huwa mgħammar bi skutella okulari ergonomika, tapp għal kontra t-trab u huwa għal użu uniku.
                              Skont it-tikketta, il-prodott jintuża għat-tlaħliħ tal-għajnejn f'każ ta' emerġenza biex jitneħħew organiżmi barranin u kimiċi.
                           
                        
               
                  3307 90 00 
               
               
                  Il-Klassifikazzjoni hija stabbilita mir-regoli ġenerali 1 u 6 għall-interpretazzjoni tan-Nomenklatura Magħquda (GIR), in-nota 2 tat-Taqsima VI, in-nota 3 tal-Kapitolu 33 kif ukoll il-kliem tal-kodiċijiet NM 3307  u 3307 90 00 .
                  Peress li l-prodott hu ppreżentat f'pakketti ta' tip li jinbiegħu bl-imnut, tajjeb għal użu bħala preparati kożmetiċi jew tat-twaletta, huwa kkunsidrat bħala preparati kożmetiċi jew tat-twaletta. Il-klassifikazzjoni tiegħu f'Kapitolu 25 jew Kapitolu 30 hija għalhekk eskluża (ara n-nota 2(d) tal-Kapitolu 25 u n-nota 1(e) tal-Kapitolu 30).
                  Il-prodott għandu għalhekk jiġi kklassifikat taħt l-intestatura 3307  bħala preparati kożmetiċi jew tat-twaletta, mhux speċifikati jew inklużi band'oħra.
               
            
                  
                              2.
                           
                           
                              Prodott ippreżentat f'forma likwida u ppreżentat għall-bejgħ bl-imnut fi fliexken b'kontenut ta' 200 ml, jew 1000 ml.
                              Il-prodott jikkonsisti minn:
                              
                                          —
                                       
                                       
                                          fosfat disodju (1 — 5 %),
                                       
                                    
                                          —
                                       
                                       
                                          fosfat tal-potassju (1 %),
                                       
                                    
                                          —
                                       
                                       
                                          ilma sterili.
                                       
                                    Kull flixkun huwa mgħammar bi skutella okulari ergonomika, tapp għal kontra t-trab u huwa għal użu uniku.
                              Skont it-tikketta, il-prodott jintuża għat-tlaħliħ tal-għajnejn f'każ ta' emerġenza biex jiġu nnewtralizzati aċidi u alkali mill-għajnejn.
                           
                        
               
                  3307 90 00 
               
               
                  Il-Klassifikazzjoni hija stabbilita mil-GIR 1 u 6, in-nota 2 tat-Taqsima VI, in-nota 3 tal-Kapitolu 33 kif ukoll il-kliem tal-kodiċijiet NM 3307  u 3307 90 00 .
                  Peress li l-prodott mhux kompost separat definit b'mod kimiku, il-klassifikazzjoni tiegħu fl-intestatura 2835  bħala fosfati hija eskluża (ara n-nota 1 tal-Kapitolu 28).
                  Peress li l-prodott hu ppreżentat f'pakketti ta' tip li jinbiegħu bl-imnut, tajjeb għal użu bħala preparati kożmetiċi jew tat-twaletta, huwa kkunsidrat bħala preparati kożmetiċi jew tat-twaletta. Il-klassifikazzjoni tiegħu f'Kapitolu 30 hija għalhekk eskluża (ara n-nota 1(e) tal-Kapitolu 30).
                  Il-prodott għandu għalhekk jiġi kklassifikat taħt l-intestatura 3307  bħala preparati kożmetiċi jew tat-twaletta, mhux speċifikati jew inklużi band'oħra.